קטע מהסרטים (סרט, 2001)

קטע מהסרטים (באנגלית: Not Another Teen Movie – לא עוד סרט נעורים) הוא סרט פרודיה אמריקאי משנת 2001. הסרט בוים על ידי ג'ול גלן (אנ') ונכתב על ידי מייק בנדר, אדם ג'יי אפשטיין, אנדרו ג'ייקובסון, פיל באומן ובאדי ג'ונסון. בסרט מככבים קיילר לי, כריס אוונס, ג'יימי פרסלי, אריק כריסטיאן אולסן, אריק ג'נגמן (אנ'), מיה קירשנר, דיון ריצ'מונד (אנ'), קודי מק'מיינס (אנ'), סם הנטינגטון (אנ'), סם לוין, סרינה וינסנט (אנ'), רון לסטר (אנ'), רנדי קוויד, לייסי שאבר, ריילי סמית' (אנ') וסמיר ארמסטרונג (אנ'). הסרט הופץ ב-14 דצמבר 2001 על ידי סרטי קולומביה ומהווה פרודיה על סרטי נעורים כגון "יש לה את זה (1999) (אנ')", "כוכב חדש נולד (אנ')", "10 דברים שאני הכי שונאת אצלך", "לא יכולים להתאפק (אנ')", ו-"יפה בוורוד". הסרט גם מציג מחוות לסרטי נעורים משנות ה-80 וה-90 כגון "מעודדות צמודות", "אמריקן פאי", "משחקי פיתוי", "אמריקן ביוטי", "אף פעם לא התנשקה", "שמתי ברז למורה", "אי אפשר לקנות אהבה (אנ')", "למות מצחוק (1999) (אנ')", "בת 16 הייתי", "טריפ נעורים", "לוקאס", "רודי (1993) (אנ')", "מועדון ארוחת הבוקר", "גריז" ו-"רוד טריפ". השחקן פול גליסון (אנ') חזר לגלם בשנית את דמותו של המנהל ורנון מהסרט "מועדון ארוחת הבוקר". בבית הספר התיכון על שם ג'ון יוז, פריסילה, המעודדת הראשית נפרדת מבן זוגה, כוכב הפוטבול ג'ק ווילר. ג'ק מגלה שפריסילה עזבה אותו לטובת תלמיד מוזר בשם לס במטרה לגרום לו לקנא. אוסטין, חברו של ג'ק מתערב איתו שלא יצליח להפוך את התלמידה המרדנית והחנונית ג'ייני בריגס למלכת נשף הסיום. ג'ייני מתנגדת לחיזוריו של ג'ק מכיוון שהיא לא רוצה לשנות כלום בעצמה ומכיוון שאין לה רגשות רומנטיים כלפיו. אף על פי שג'ייני מסרבת, ג'ק ממשיך לנסות ולהרשים אותה בדרך שונות. ג'ק מבקש עצה מאחותו, קת'רין, שנמשכת אליו והיא מציעה לו עסקה לפיה היא תעזור לו להפוך את ג'ייני למלכת הנשף והוא בתמורה ישכב איתה. ריקי, חברה הטוב של ג'ייני מנסה נואשות להגיד לה שהוא מאוהב בה, אך היא לא מבחינה בחיזוריו. ג'ק וק'תרין מגיעים אל ביתה של ג'ייני וקת'רין מעבירה את ג'ייני "מהפך" (מורידה את משקפי הראיה שלה ומפזרת את שערה) ובכך ג'ייני הופכת לאטרקטיבית. במקביל, מיטש, אחיה הצעיר של ג'ייני כורת ברית עם שני חבריו, ברוס ואוקס והם קובעים לאבד את בתוליהם עד לנשף הסיום (אף על פי שהם רק בכיתה ט'). מיטש מנסה להרשים נערה שהוא מאוהב בה בשם אמנדה בקר ומתכנן לתת לה מכתב אהבה. ברוס מצידו מנסה להוריד את מיטש מהרעיון בטענה ש-"היא לא בליגה שלו". אוסטין, שמבין שהוא הולך להפסיד בהתערבות, משדל את ג'ק להתוודות מול ג'ייני על ההתערבות וג'ייני עוזבת את המקום בעצב. בערב הנשף, אוסטין וג'ייני הולכים יחד וג'ק הולך עם קת'רין. על רחבת הריקודים, הזוגות מנסים לגרום לאחד לשני לקנא ומתחילים בתחרות ריקודים. ג'ייני שבורת הלב עוזבת את הרחבה בדמעות. מיטש ושני חבריו מגיעים לנשף ומיטש נותן לאמנדה את המכתב שהוא כתב. אמנדה כועסת כי לטענתה "היא לא מתכוונת לשכב עם כל לוזר שנותן לה מכתב אהבה", אך כן מוכנה לאונן לו. ברוס מתקרב לתלמידה זרה מחילופי תלמידים בשם אריולה ("עטרה", מכיוון שהיא מסתובבת עירומה בבית הספר) ואוקס מתקרב לקת'רין שבורת הלב. ג'ק זוכה בתואר מלך הנשף. מתגלה שהבחירה במלכת הנשף זכתה לשויון. כשכולם חושבים שהשויון הוא בין ג'ייני לפריסילה, מתברר שצמד אחיות תאומות סיאמיות בשם שרה וקארה זכו בתואר. בזמן הריקוד בין ג'ק לתאומות, אוסטין וג'ייני עוזבים את המקום והולכים לבית מלון. ג'ק הולך אל בית המלון ובחדר הוא מוצא את אוסטין שוכב עם פריסילה בזמן שלס מצלם אותם. אוסטין מספר לג'ק שג'ייני חזרה הביתה וג'ק בתגובה מכה את אוסטין ופריסילה בעקבות היחס שלהם לג'ייני (הוא גם מכה את לס מכיוון שהוא "סתם מוזר"). ג'ק מגיע אל ביתה של ג'ייני ולומד מאביה שהיא בדרכה לשדה התעופה במטרה לטוס לפריז וללמוד בבית ספר לאמנות. ג'ק מגיע אל שדה התעופה ומצליח להגיע אל ג'ייני לפני שהיא עולה למטוס. ג'ק מנסה לדבר עם ג'ייני ולהסביר לה את רגשותיו, אך בנאומו הוא משתמש בשלל קלישאות מסרטי נעורים שונים. לבסוף, ג'ק מתוודה בפני ג'ייני שהקשר ביניהם ככל הנראה לא יצליח מכיוון שהם ילמדו במכללות שונות ושהוא לא מעוניין בקשר מרחוק. ג'ייני חושבת שנאומו של ג'ק (הכנה להפליא) הוא בעצם נאום מתוך הסרט "קראטה קיד" והיא מחליטה להישאר איתו. בסצנה באמצע הכתוביות, אביה השיכור של ג'ייני מחליט לענג את עצמו מינית בעזרת פאי במטבח. בסצנה שאחרי הכתוביות, נראית תלמידה היפית לבקנית שמנגנת בגיטרה ומספרת שהיא עיוורת. היא מבקשת עזרה מהסובבים אותה ואחד מהם גונב לה את הגיטרה ובורח. שחקנים מפורסמים ששיחקו בסרטי נעורים עושים הופעות אורח בסרט: מולי רינגוולד: דיילת קרקע בשדה התעופה. רינגוולד שיחקה במספר סרטי נעורים בשנות ה-80, כשהמפורסמים שבהם הם "יפה בורוד", "בת 16 הייתי" ו-"מועדון ארוחת הבוקר". מיסטר טי – "השרת החכם", פרודיה על דמותו של פורצ'ן (צ'רלס אס. דוטון (אנ')) בסרט "רודי (1993) (אנ')". נעימת הנושא של הסדרה "צוות לעניין" נשמעת ברקע כשמיסטר טי מסיים את המונולוג שלו בסרט. קייל סיז (אנ') – הבחור "שמוחא כפיים באטיות". סיז גילם את דמותו של בוגי לוונשטיין בסרט "10 דברים שאני הכי שונאת אצלך". מליסה ג'ואן הארט (ללא קרידט) – זאת שמפריעה לאחד שמוחא כפיים באטיות. הארט גילמה את דמותה של ויקי בסרט "לא יכולים להתאפק (אנ')" ואת דמותה של ניקול בסרט "משגע אותי (אנ')". בנוסף, הארט גילמה את דמותה של סברינה בסדרת הסיטקום "סברינה המכשפה הצעירה". ליימן ווארד (אנ') – מר ווילר. ליימן גילם את אביו של פריס ביולר בסרט "שמתי ברז למורה". פול גליסון (אנ') – המנהל ריצ'רד "דיק" ורנון. גליסון חזר לגלם את הדמות לאחר שגילם אותה בסרט "מועדון ארוחת הבוקר". שון פטריק תומאס – "הבחור השחור התורן" השני. תומאס גילם את דמותו של בן בסרט "לא יכולים להתאפק (אנ')", את דמותו של רונלאד בסרט "משחקי פיתוי" ואת דמותו של דרק בסרט "ריקוד צמוד (אנ')". גוד שארלוט – הלהקה שמנגנת בנשף הסיום. שגיאות פרמטריות בתבנית:אלבום 'סוג: פסקול של סרט' אינו ערך חוקי פסקול הסרט הולחן על ידי תיאודור שפירו (אנ') והוא כולל ברובו גרסאות כיסוי לשירי פופ ולמוזיקת הגל החדש משנות ה-80. השיר "Prom Tonight" (אותו דמויות הסרט שרות לקראת סוף הסרט) נכתב על ידי בן פולדס (אנ'), מייקל ג'י בנדר, ג'יי אפשטיין ואנדרו ג'ייקובסון. השיר הוא פרודיה על הסרט "גריז" והוא מעולם לא הופץ באופן מסחרי. פסקול הסרט הופץ אולפני מאבריק ב-4 בדצמבר 2001. גרסת כיסוי לשיר "Take On Me" של להקת א-הא שבוצעה על ידי להקת Lifer (אנ') הוקלטה, אך לא נכללה בפסקול. גרסת קריוקי לשיר "Can't Fight This Feeling (אנ')" של הלהקה REO Speedwagon (אנ') נשמעת בכל פעם שדמותה של אמנדה בקר נכנסת לסצנה. הסרט הוקרן לראשונה ב-14 בדצמבר 2001 והופץ לאחר מכן ב-DVD ב-30 באפריל 2002. גרסה לא מצונזרת של הסרט הופצה ב-26 ביולי 2005. גרסה זו ארוכה ב-10 דקות מהסרט הרגיל ומוסיפה סצינות שנחתכו בעריכה או הרחבה של סצינות קיימות. האתר Rotten Tomatoes העניק לסרט ציון של 28% טריות על סמך 96 ביקורות. האתר Metacritic העניק לסרט ציון של 32/100 על סמך 22 ביקורות. הסרט גרף 66.5 מיליון דולר כנגד 15 מיליון דולר שהושקעו ביצירתו. "קטע מהסרטים", במסד הנתונים הקולנועיים IMDb (באנגלית) "קטע מהסרטים", באתר נטפליקס "קטע מהסרטים", באתר AllMovie (באנגלית) "קטע מהסרטים", באתר Rotten Tomatoes (באנגלית) "קטע מהסרטים", באתר Box Office Mojo (באנגלית) "קטע מהסרטים", באתר Metacritic (באנגלית) "קטע מהסרטים", באתר אידיבי "קטע מהסרטים", באתר סרט "קטע מהסרטים", במסד הנתונים הקולנועיים KinoPoisk (ברוסית) "קטע מהסרטים", במסד הנתונים הקולנועיים IMDb (באנגלית) Mick LaSalle, A crass act / Gross-out teen flick imagines it's a parody, sfgate.com, ‏Dec 14, 2001 Dennis Harvey, Not Another Teen Movie, Variety, ‏2001-12-13 Robin Rauzi, 'Not Another Teen Movie' Just Multiplies the Raunch, Los Angeles Times, ‏2001-12-14 Original Soundtrack – Not Another Teen Movie Album Reviews, Songs & More | AllMusic, נבדק ב-2023-08-12 NEPA Scene Podcast Ep. 76 - Wilkes-Barre nu metal band Lifer given new life in 2018, נבדק ב-2023-08-12 Gerald Wurm, Not another Teen Movie (Comparison: Theatrical Cut – Unrated Director´s Cut) – Movie-Censorship.com, www.movie-censorship.com Not Another Teen Movie – Rotten Tomatoes, www.rottentomatoes.com, ‏2001-12-14 Not Another Teen Movie, נבדק ב-2023-08-12 Not Another Teen Movie, Box Office Mojo